Tõrva astronoomiaklubi

**Tõrva astronoomiaklubi** on 2018. aasta algusest Valgamaal Tõrva vallas tegutsev ühendus, mis tegeleb astronoomia populariseerimisega. Astronoomiaklubi avaldab oma Facebooki kontol ja kodulehel regulaarselt populaarteaduslikke artikleid ja vabavaralisi astrofotosid ning korraldab Tõrva vallas või selle lähistel avalikke teleskoobivaatlusi. 2026. aasta alguses leidus Tõrva Astronoomiaklubi kodulehelt astromaania.ee üle 1400 populaarteadusliku eestikeelse artikli.

Astronoomiaklubi teeb koostööd Tõrva valla, Eesti Astronoomia Seltsi, Tõrva Avatud Noortekeskuse, Pubi Juudase ja Tõrva Raadioga.

## Ajalugu
2018. aasta veebruaris kinkis Eesti Teadusagentuur Tõrva astronoomiaklubile Newton-skeemiga 203 mm peegelteleskoobi koos lisadega. Nende kõrval pälvis identse kingituse Viimsi Kool. Kingitusi finantseeris Briti teadussaadete juht ja kosmoseteadlane Brian Cox, kes loobus Eesti kosmoseringide kasuks oma Euroopa Liidu Nõukogu Eesti eesistumise raames toimunud tippteaduse konverentsi modereerimise tasust. Klubi juriidiline asutaja on Tõrva vallas teaduse populariseerimisega tegelev MTÜ Tähetipp. Vastavalt astronoomiaklubi põhikirjale on kõik selle korraldatavad üritused ja tegevused osalejatele tasuta ning kõik selle artiklid ja astrofotod on avaldatud vabavaralise litsentsi alusel. Tõrva astronoomiaklubi peamine infokanal on samanimeline Facebooki lehekülg, mille postitused on dubleeritud blogikeskkonnas Astromaania.ee ja astronoomiaklubi nimelisel Instagrami kontol. Alates 2020. aasta sügisest viib klubi Tõrva vallas läbi astronoomiaringi noortele (alates 2022. aasta sügisest ka täiskasvanutele).

2018. aasta novembris rahuldas Valgamaa Omavalitsuste Liidu juhatus Tõrva Astronoomiaklubi Kohaliku Omaalguste Programmi (KOP) II meetme raames esitatud taotluse täiendada klubi tegevusi astrofotograafiaga. Selleks taotles klubi vahendeid peegelkaamera Nikon D5600 ostuks. Taotluse kohaselt kohustus Tõrva Astronoomiaklubi avaldama oma sotsiaalmeediakontodel regulaarselt vabavaralisi astrofotograafilisi kaadreid, mida täiendavad populaarteaduslikud selgitused. Projekti tegevusperioodiks oli 1. jaanuar kuni 1. august 2019. 2022. aastal sai klubi kohalike omaalguste programmist raha klubile spetsiaalse astrokaamera ZWO ASI071MC-Pro soetamiseks.

2018. aasta septembris toimus Tõrva astronoomiaklubi eestvedamisel Tõrva vallas Patkülas Ala-Vilsi talus astronoomiaõhtu. Teine ja kolmas samanimeline üritus toimus samas asukohas 2019. aasta 31. augustil ja 2020. aasta 18. septembril.

2023. aasta Eesti Teadusagentuuri teaduse populariseerimise konkurssi "uue algatuse" kategoorias pälvis klubi teise preemia. Lisaks rahalisele preemiale on astronoomiaklubil õigus kasutada enda artiklite ja fotode juures "Riiklikult tunnustatud teaduse populariseerija" tunnusmärki.

## Klubi vaatlustehnika

2025. aasta novembri seisuga on Tõrva Astronoomiaklubil kolm teleskoopi. Nendeks on newton-skeemiga peegelteleskoop Orion 8" Astrograph (peapeegli läbimõõt 203mm, fookuskaugus 800mm), apokromaatline teleskoop SharpStar 61EDPH III (läätse läbimõõt 61mm, fookuskaugus 360mm) ja  Schmidt-Cassegrain teleskoop Celestron EdgeHD 9.25" (peegli läbimõõt 235mm, fookuskaugus 2350mm). Viimase teleskoobiga viib klubi läbi ka avalikke teleskoobivaatlusi. 

Monteeringutest kuulub klubile ekvatoriaalne Skywatcher EQ6-R Pro SynScan GoTo. 

Kaamerateks on planetaarkaamera ZWO ASI 678 MC, süvataevakaamera ZWO ASI071MC Pro ja peegelkaamera Nikon D5600.

## Tõrva astronoomiaklubi galerii
Klubi poolt Kohaliku Omaalguste Programmi raames soetatud kaameraga tehtud astrofotod ja nende põhjal valmistatud õppematerjalid avaldab klubi vabavaralise litsentsi (Creative Commons CC0 1.0, kui pole täpsustatud teisiti) alusel. See tähendab, et neid fotosid võib kopeerida, muuta ja avaldada isegi kommertslikel eesmärkidel ilma autori luba küsimata.

Fail:Kuu merede ja kraatrite nimedega.png|Kuu suurimate pinnavormide ja Apollo missioonide maandumispaikade kaart ja kirjeldus
Fail:Moon in color.tif|Võimendatud värvides Kuu 18. märtsil 2019
Fail:Earthshine simulation.png|Komposiitfoto täiskuust ja noorkuust. Foto illustreerib Kuu tuhkvalgust
Fail:Copernicus crater TAK.jpg|Copernicuse kraater Kuul. Foto on tehtud 3. veebruaril 2020
Fail:Moon southern hemisphere tak.tif|Kuu kraatritest pakatav lõunapoolus. Foto on tehtud 3. veebruaril 2020
Fail:M3 final2 torva.jpg|M3 kerasparv Jahipenides. Pildistatud 1. mail 2021 Tõrvas
Fail:Paikese varjus 2021.jpg|Päikesevarjutus 10. juunil 2021. Pildistatud Tõrvast
Fail:Needle galaxy tõrva.jpg|Nõela galaktika ehk NGC 4565 Berenike Juuste tähtkujus. Foto on tehtud 10. aprillil 2021 Tõrvas
Fail:Leo triplet tõrva.jpg|Lõvi Kolmik ehk NGC 3628, M65 ja M66. Pildistatud 20. märtsil 2021
Fail:Andromeda galaxy tõrva.jpg|Andromeeda galaktika ehk M31. Pildistatud 10. septembril ja 1. oktoobril Tõrvast
Fail:Pleiades cluster tõrva.jpg|Plejaadide (M45) hajustäheparv Sõnni tähtkujus. Pildistatud 10. novembril 2021. aastal Tõrvas
Fail:Orion nebula tõrva.jpg|Orioni udukogu ehk M42 ja Sh2-289 ehk Jooksva mehe udu (vasakul). Foto on tehtud 6. jaanuaril 2022 Tõrvas
Fail:Mineral moon tõrva.jpg|Tugevalt võimendatud värvides Kuu. Pildistatud 17. jaanuaril 2022 Tõrvas
Fail:Horse head nebula tõrva.jpg|Hobusepea ja Leegi udukogud Orioni tähtkujus. Pildistatud 25. jaanuaril 2022 Tõrvas
Fail:M106 galaxy tõrva.jpg|M106 galaktika jahipenides. Pildistatud 22. veebruaril 2022. Tõrvas.
Fail:Whirlpool galaxy tõrva.jpg|Veekeerise galaktika ehk Messier 51a ja Messier 51b. Pildistatud 4. märtsil 2022. Tõrvas.
Fail:Double cluster tõrva.jpg|Kaksikparv Perseuses. Pildistatud 11. jaanuaril 2022. Tõrvas.
Fail:Markarian's Chain tõrva.jpg|Markariani ketiks kutsutud galaktikate ahelik Neitsi tähtkujus. Pildistatud 3. aprillil 2022. Tõrvas.
Fail:Sombrero galaxy tõrva.jpg|M104 ehk Sombreero galaktika Kaarna tähtkujus. Foto on tehtud 3. aprillil 2022.Tõrvas.
Fail:M13 cluster Tõrva.jpg|Messier 13 ehk Suur Herkulese kerasparv samanimelises tähtkujus. Pildistatud aprillis 2022. Tõrvas.
Fail:Paikeseplekid torvas 2022.jpg|alt=|Päike, päikeseplekid ja Päikesesüsteemi planeetide mõõtkavaline võrdlus. Foto on tehtud 23. juunil, 2022. Tõrvas.
Fail:Witch broom nebula tõrva.jpg|Lääne-Loori või Nõialuua udu (NGC 6960) Luige tähtkujus. Foto on tehtud 27.-28. augustil 2022 Tõrvas.
Fail:Triangulum galaxy tõrva.jpg|Kolmnurga galaktika (M33). Pildistatud 28. septembril, 2022. Tõrvas.
Fail:Rosett3.jpg|Roseti udukogu (Caldwell 49) Ükssarviku tähtkujus. Pildistatud veebruaris 2022 Tõrvas.
Fail:Flaming star nebula tõrva.jpg|IC 405 ehk Leegitseva tähe udu Veomehe tähtkujus. Pildistatud 31. oktoobril 2022. Tõrvas.
Fail:Mars tõrva.jpg|Planeet Marss. Pildistatud 12. novembril 2022. Tõrvas.
Fail:Pinwheel galaxy Tõrva.jpg|M101 (Tuuleratta galaktika) pildistatud aprilli esimesel nädalavahetusel, 2023. Tõrvas.
Fail:M63 final.jpg|Päevalille galaktika (M63). Pildistatud aprilli keskel 2023. Tõrvas.
Fail:Elephant nebula final.jpg|IC 1396 ehk Elevandi londi udukogu. Pildistatud septembris 2023, Tõrvas.
Fail:Heart and soul nebula.jpg|Südame ja Hinge udukogud Kassiopeias. Pildistatud septembris 2023, Tõrvas.
Fail:Pons brooks.jpg|Komeet 12P/Pons-Brooks. Pildistatud märtsi esimesel nädalal
Fail:Coma cluster leo.jpg|Berenike Juuste tähtkujus asuv Kooma galaktikaparv sisaldab tuhandeid galaktikaid. Neist peamised on hiidelliptilised galaktikad NGC 4889 ja NGC 4874, mis näevad fotol välja kollakate uduste pallidena. Pildistatud märtsi alguses 2024
Fail:Plejades (M45).jpg|Plejaadide (M45) hajustäheparv Sõnni tähtkujus. Pildistatud 2024. aasta alguses Tõrvas
Fail:Bode and Cigar galaxies.jpg|Bode ja Sigari galaktikad (M81 ja M82) Suure Karu (Ursa Major) tähtkujus. Pildistatud märtsis 2024 Tõrvas
Fail:Andromeda galaxy 2023.jpg|Andromeeda galaktika ehk M31. Pildistatud 2023. aasta suvel Tõrvast
Fail:Moon in Tõrva.png|Esimeses veerandis Kuu. Pildistatud 2024. aasta kevadel. Tõrvas
Fail:Hidden galaxy.jpg|IC 342 ehk Varjatud galaktika Kaelkirjaku tähtkujus. Pildistatud 2024. aasta kevadel Tõrvas
Fail:Sun and sunspots.jpg|Päike ja päikeseplekid. Pildistatud 2024. aasta suvel Tõrvas
Fail:Dumbbell Nebula (Messier 27).png|Hantli planetaarudu (M27) Rebase tähtkujus. Pildistatud 2024. aasta suvel Tõrvas
Fail:Crescent nebula.jpg|Poolkuu udukogu (NGC 6888) Luige tähtkujus. Pildistatud 2024. aasta suvel Tõrvas


## Viited

## Välislingid
*Tõrva astronoomiaklubi Facebooki leht
*Tõrva astronoomiaklubi koduleht astromaania.ee
*Tõrva hobiastronoom lubab varsti kõigil uue teleskoobiga taevast uurida Lõuna-Eesti Postimees, 5. märts 2018, lk 4
*Peatselt saab Tõrva vallas vaadelda uhke teleskoobiga kosmost! Tõrva Teataja, 16. märts 2018, lk 12